hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu hu is de hu hu hu hu hu hu hu hu hu hu en en es en is hu hu en hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Újabb balesetünk a virtuális térben – Regénytár
Létező és nem létező irodalom
Rendszeres látogatóink talán még emlékeznek arra, hogy a 2020-as évet kisebbfajta válsággal kezdtük. A téli hónapokban, nagyjából a koronavírus-járvány kezdetével egy időben kiderült, hogy a Regénytár működését technikai akadályok veszélyeztetik.
Akkor tényfeltáró alapossággal beszámoltunk arról, hogy mivel ezt az oldalt Majoros Sándor író saját zsebből finanszírozza, a vele együtt működő kis csapat kénytelen a legtakarékosabb megoldásokat keresni. Nem álmodozhatunk például arról, hogy egy teljes egészében egyedi oldalt hozunk létre, mert annak elkészítése a nálunk jóval tehetősebbeket is földhöz vágna anyagilag, ehelyett azt a keretprogramot használjuk, amelyet a hozzánk hasonló kispénzű társaságok szerte a világban. A rendszer neve WordPress, és nem titok, hogy ingyen kínál megbízható és esztétikus megoldásokat bármilyen weboldal létrehozására és működtetésére. Sajnos ezt a hackerek is tudják, ezért nagy vehemenciával ostromolják a WordPresst, aminek következtében az folyamatos javítgatásra szorul.
A Regénytárhoz hasonlóan összetett portálok létrehozásához és működéséhez már csak ezért sem elegendő a WordPress alapszolgáltatásainak igénybe vétele, így mi is rákényszerültünk, hogy egy profik által gyártott, esztétikus és rugalmasan alakítható sablont vásároljunk. A honlap jelenlegi kinézete és architektúrája a Publisher nevű template-ot használja, amivel egészen a közelmúltig semmi gondunk nem akadt, ám a WordPress néhány héttel ezelőtt kiadott egy frissítőcsomagot. A javítás elhárított néhány kritikus biztonsági hibát, ugyanakkor nem várt galibát eredményezett.
Az eddigi kinézetünket biztosító Publisher sablon a frissítés után részben működésképtelenné vált.
Rendes körülmények között ez teljesen normális jelenség, és nem is okoz fennakadást, mert a sablonok készítői ezeket a hibákat gyorsan kijavítják, de a Publishert gyártó csapat időközben szétesett, és mi, akik ezt a terméket használjuk (világszinten több tízezer vállalkozásról van szó) most ott vagyunk, ahol a part szakad.
Érdekes adalék, hogy mindennek ellenére a Publishert továbbra is árulják, és bár a rendelkezésre állás látszatát a termék fórumában igyekeznek fenntartani, a jelek egyértelműen arra utalnak, hogy ez a sablon kimúlt.
Külön fejezetet érdemelne a netes sablonok forgalmazása és szervizelése között tátongó szakadék, ugyanis arra nincs semmilyen szabályzás, hogy ezen a téren is biztosítva legyen a jogfolytonosság. Ha egy ilyen fejlesztőcsapat felszívódik, a termékükre épülő netes lapok, vállalkozások több mint kellemetlen helyzetbe sodródnak, mert innentől légyegében egy út áll előttük: keresniük kell egy másik sablont, és azt használva a nulláról felépítve újra kell alkotniuk az egész webes megjelenésüket.
Egy másfél évtizedes múlttal rendelkező on-line magazin esetében ez sajnos nem gyors és nem is egyszerű folyamat, de a pepecseléssel, és a honlap szétesésével fenyegető kellemetlenségeket még elviseljük, viszont ilyenkor az is megtörténhet, hogy bizonyos elemekről, szolgáltatásokról le kell majd mondanunk.
Mindezt azért jelezzük, mert ahogy a helyzet kinéz, nagy változások várnak ránk itt a Regénytáron, és attól tartunk, megint egy elhúzódó építkezés, költözködés elé nézünk. Amikor a nyári szabadság előtt elköszöntünk, nem így képzeltük el a folytatást, de a helyzet ellen nem tehetünk semmit: ismét darabjaira kell szednünk a honlapot és ismét fel kell építenünk, gyakorlatilag az alapoktól. Ebben a folyamatban türelmet kérve számítunk olvasóink, látogatóink és szerzőink megértésére.
(1955., Budapest) A Bank of Regénytár elnök vezérigazgatója, nemzetközi tekintéllyel bíró virtuális pénzügyi szakember, specialitása a virtuális befektetés és a látens pénzügyi haszon kulturális lecsapódása. Honlapunk saját fizetőeszközének, a talentumnak egyik megálmodója, létrehozója.
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.